రామాయణము భారతదేశము, హిందూ ధర్మముల చరిత్ర, సంస్కృతి, నడవడిక, నమ్మకములు, ఆచారములపై అనితరమైన ప్రభావము కలిగియున్నది. రామాయణములో శ్రీ సీతారాముల పవిత్ర చరిత్ర వర్ణింపబడినది. తండ్రీకొడుకులు, భార్యాభర్తలు, అన్నదమ్ములు, యజమాని-సేవకులు, మిత్రులు, రాజు-ప్రజలు, భగవంతుడు-భక్తుడు - వీరందరి మధ్య గల సంబంధబాంధవ్యములు, ప్రవర్తనా విధానములు రామాయణములో చెప్పబడినవి. చాలా మంది అభిప్రాయములో రామాయణములోని పాత్రలు ఆదర్శజీవనమునకు ప్రమాణముగా స్వీకరింపవచ్చును.
వాల్మీకి రామాయణమే గాక, వేదవ్యాసుని ఆధ్యాత్మ రామాయణము, భవభూతి ఉత్తర రామచరితము పేరెన్నిక గన్నవి. ఇంక రామాయణములోని పాత్రలు, సంఘటనలు, భావములు, తత్వములు అంతర్గతముగా నున్న పురాణములు, కధలు, కావ్యములు, పాటలు అన్ని భారతీయ భాషలలోను లెక్కకు మిక్కిలిగా ఉన్నవి. కాని వాల్మీకి రామాయణమే ప్రధాన ప్రమాణముగా సర్వత్రా అంగీకరింప బడుతున్నది. ఆదికవి వాల్మీకి ప్రార్ధన సంప్రదాయముగా చాలామంది కవులు స్మరిస్తారు.
రామ నామము సకల పాప హరమనీ, మోక్షప్రదమనీ పలువురి నమ్మిక. "రామ" నామము లో పంచాక్షరీ మంత్రము "ఓం నమ శివాయ" నుండి 'మ' బీజాక్షరము, అష్టాక్షరీ మంత్రము "ఓం నమో నారాయణాయ" నుండి 'రా' బీజాక్షరము పొందుపరచబడియున్నవని ఆధ్యాత్మిక వేత్తల వివరణ. ఒక్కమారు "రామ" నామమును స్మరించినంతనే శ్రీ విష్ణు సహస్ర నామ స్తోత్రము చేసిన ఫలము లభించునని శ్రీ విష్ణు సహస్ర నామ స్తోత్రము-ఉత్తర పీఠికలో చెప్పబడినది.
ramayanamu bharatadesamu, hindu dharmamula charitra, samskruti, nadavadika, nammakamulu, aachaaramulapai anitaramaina prabhaavamu kaligiyunnadi. ramayanamulo shree siitaaraamula pavitra charitra varnimpabadinadi. tandreekodukulu, bhaaryaabhartalu, annadammulu, yajamani-sevakulu, mitrulu, raju-prajalu, bhagavantudu-bhaktudu - veerandari madhya gala sambandhabaandhavyamulu, pravartanaa vidhaanamulu ramayanamulo cheppabadinavi. chala mandi abhipraayamulo ramayanamuloni paatralu aadarsajeevanamunaku pramaanamugaa sweekarimpavachhunu.
valmiki ramayaname gaaka, vedavyaasuni aadhyaatma ramayanamu, bhavabhooti uttara ramacharitamu paerennika gannavi. inka ramayanamuloni paatralu, sanghatanalu, bhaavamulu, tatvamulu antargatamugaa nunna puraanamulu, kadhalu, kaavyamulu, paatalu anni bhaarateeya bhaashalaloonu lekkaku mikkiligaa unnavi. kaani valmiki ramayaname pradhaana pramaanamugaa sarvatra angeekarimpa badutunnadi. aadikavi valmiki praardhana sampradaayamugaa chaalaamandi kavulu smaristaaru.
raama namamu sakala paapa haramanee, mokshapradamanii paluvuri nammika. "raama" namamu loo panchaaksharii mantramu "om nama shivaya" nundi 'ma' beejaaksharamu, ashtakshari mantramu "om namo narayanaya" nundi 'raa' beejaaksharamu ponduparachabadiyunnavani aadhyaatmika vettala vivarana. okkamaaru "raama" naamamunu smarinchinantane shree vishnu sahasra naama stotramu chesina phalamu labhinchunani shree vishnu sahasra naama stotramu-uttara peethikalo cheppabadinadi.